钦定古今图书集成/明伦汇编/氏族典/第026卷 > 《王应麟姓氏急就篇》 > 洪富
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪富

按《泉州府志》：“富字国昌，晋江人。嘉靖己丑进士。富未
第时，分宜相为祭酒，知其文，延为子师。后登政府，富
无私谒，人以此重之。授刑部主事，历郎中，出守雷州，
为两浙转运使，洗除宿弊，纤毫不染。以内艰归，除补
两淮，半载，擢参知四川，宽恕廉静，民乐不扰。遇事执
法，抗议多致枘凿，遂决志归。”